บลจ.ภัทรเสนอกองทุน Phatra GNPเตรียมขาย IPO วันที่ 26 พ.ย.-3 ธ.ค.
นายยุทธพล ลาภละมูล กรรมการผู้จัดการ บลจ. ภัทร เปิดเผยว่าบริษัทเตรียมเสนอขายกองทุนเปิดภัทร โกลบอล นิว เพอร์สเปกทีฟ (Phatra Global New Perspective Fund : Phatra GNP) เปิด IPO วันที่ 26 พ.ย. -3 ธ.ค. นี้‏มูลค่าโครงการ 5,000 ล้านบาท เพื่อเพิ่มทางเลือกในการลงทุนให้แก่ผู้ลงทุนที่ต้องการมองหาโอกาสรับผลตอบแทนที่ดีจากการลงทุนในตราสารทุนต่างประเทศ และกระจายการลงทุนไปต่างประเทศในระยะยาว
27 พ.ย. 2558

นายยุทธพล ลาภละมูล กรรมการผู้จัดการ บลจ. ภัทร เปิดเผยว่าบริษัทเตรียมเสนอขายกองทุนเปิดภัทร โกลบอล นิว เพอร์สเปกทีฟ (Phatra Global New Perspective Fund : Phatra GNP) เปิด IPO วันที่ 26 พ.ย. -3 ธ.ค. นี้‏มูลค่าโครงการ 5,000 ล้านบาท เพื่อเพิ่มทางเลือกในการลงทุนให้แก่ผู้ลงทุนที่ต้องการมองหาโอกาสรับผลตอบแทนที่ดีจากการลงทุนในตราสารทุนต่างประเทศ และกระจายการลงทุนไปต่างประเทศในระยะยาว
กองทุน Phatra GNP นี้ จะลงทุนในหน่วยลงทุนของกองทุน Capital Group New Perspective Fund (LUX) (กองทุนหลัก) ที่ลงทุนในหุ้นทั่วโลก บริหารจัดการโดย Capital Group บริษัทบริหารการลงทุนชั้นนำประเทศสหรัฐอเมริกาด้วยสินทรัพย์ภายใต้การบริหารกว่า 1.4 ล้านล้านเหรียญสหรัฐ (ณ สิ้นเดือนธันวาคม 2557.) จัดเป็นบริษัทที่ใหญ่เป็นอันดับที่ 2 ของโลก มีความเชี่ยวชาญและประสบการณ์การจัดการการลงทุนและวิเคราะห์หลักทรัพย์ยาวนานกว่า 80 ปี
การลงทุนจะเน้นการลงทุนในหุ้นที่มีปัจจัยพื้นฐานที่แข็งแกร่ง มีแนวโน้มการเติบโตอย่างต่อเนื่อง และมีรายได้จากนอกประเทศอย่างน้อยร้อยละ 25 ของรายได้ ทั้งหมดของบริษัท โดยเน้นความสำคัญของการบริหารพอร์ตการลงทุนเชิงรุก (Active Management)
 